Semnale de alarmă privind creditarea ipotecară: se acumulează vulnerabilități, pragul de alertă este depășit de șase trimestre consecutiv astăzi, 12:56 Autor: Cristina Bellu Comitetul Național pentru Supravegherea Macroprudențială (CNSM), din care fac parte  reprezentanți ai Băncii Naționale a României, ai Autorității de Supraveghere Financiară și ai Guvernului, atrage atenția că la nivel sectorial se mențin semnalele care indică acumularea de vulnerabilități privind creditarea populației, pragul de alertă fiind depășit pentru al șaselea trimestru consecutiv în cazul creditelor ipotecare, în timp ce îndatorarea totală, care cuprinde sectorul companiilor nefinanciare și sectorul populației, continuă să se mențină sub pragul de alertă “În acest context, Comitetul Național pentru Supraveghere Macroprudențială recomandă Băncii Naționale, în calitate de autoritate competentă, menținerea amortizorului anticiclic de capital pentru instituții de credit la zero la sută, nivel implementat începând cu 1 ianuarie 2016, concomitent cu monitorizarea evoluțiilor privind îndatorarea sectorului populației.”, se menționează în cea mai recentă analiză a CNSM.